S-127/2019

Mál þetta, sem dómtekið var 20. mars sl., er höfðað með ákæru, útgefinni af lögreglustjóranum á höfuðborgarsvæðinu 19. febrúar 2019, á hendur V-kk-þgf N-kk-þgf B-kk-þgf, kt. 000000-0000, [...], Reykjavík fyrir umferðarlagabrot, með því að hafa sunnudaginn 7. janúar 2018 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist vínandamagn 1,56‰, tetrahýdrókannabínól 3,3 ng/ml og alprazólam 70 ng/ml) um Suðurhóla í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 3. mgr. 45. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1983. Samkvæmt framlögðu sakavottorði, dagsettu 11. febrúar 2019, á ákærði nokkurn sakaferil að baki, meðal annars vegna ítrekaðra brota á umferðarlögum. Til að mynda var ákærði dæmdur til að greiða sekt með dómi Héraðsdóms Reykjavíkur hinn 25. október 2006 fyrir að aka undir áhrifum áfengis. Þá hlaut ákærði 30 daga fangelsisdóm með dómi Héraðsdóms Reykjavíkur hinn 8. september 2008, meðal annars fyrir að aka undir áhrifum áfengis, sviptur ökurétti. Næst var ákærði dæmdur í 60 daga fangelsi með dómi Héraðsdóms Suðurlands hinn 30. mars 2010 fyrir að aka undir áhrifum ávana- og fíkniefna, sviptur ökurétti. Þá var ákærði dæmdur í 30 daga fangelsi með dómi Héraðsdóms Reykjavíkur hinn 23. nóvember 2012 fyrir að aka sviptur ökurétti. Næst hlaut ákærði átta mánaða fangelsi með dómi Héraðsdóms Reykjavíkur hinn 21. október 2014, meðal annars fyrir að aka undir áhrifum áfengis og ávana- og fíkniefna, sviptur ökurétti. Nú síðast var ákærði dæmdur í níu mánaða fangelsi með dómi Héraðsdóms Reykjavíkur, dagsettum 1. nóvember 2017 fyrir að aka undir áhrifum áfengis, sviptur ökurétti. Við ákvörðun refsingar í máli þessu verður þannig við það miðað að ákærði gerist nú sekur um að aka undir áhrifum áfengis og/eða ávana- og fíkniefna í sjötta sinn og jafnframt sviptur ökurétti í sjötta sinn. Sakavottorð ákærða hefur að öðru leyti ekki þýðingu við ákvörðun refsingar í málinu.

Með hliðsjón af framangreindu og greiðri játningu ákærða en jafnframt sakarefni málsins og dómvenju, þykir refsing ákærða hæfilega ákveðin fangelsi í sex mánuði. Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef M-kk-ef Þ-kk-ef lögmanns, 105.400 krónur, að virðisaukaskatti meðtöldum, og 161.905 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari fyrir hönd H-kk-ef G-kk-ef, saksóknarfulltrúa.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf N-kk-nf B-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef M-kk-ef Þ-kk-ef lögmanns, 105.400 krónur og 161.905 krónur í annan sakarkostnað.

Þ-kvk-nf L-kvk-nf